Trobada literària amb el naturalista Joaquín Araújo a La Casa Penya
11 de setembre 2024

Dimecres que ve, 18 de setembre, la Comissió d'Educació Ambiental d'Acció Ecologista-Agró Camp de Morvedre celebra, amb la col·laboració de l'Ajuntament de Sagunt i el suport de Tundra Edicions, la primera trobada literària del Club de Lectura de La Casa Penya.

La cita serà a les 19 hores i comptarà com a convidat estrela amb el naturalista Joaquín Araújo, autor de _La Sonata del Bosque_, llibre amb el qual s’inaugura este estiu el club de lectura del centre d'educació i voluntariat ambiental de la Marjal d’Almardà-Almenara.

Joaquín Araújo, com a periodista, conferenciant, escriptor, documentalista i director editorial, és un dels divulgadors ambientals més brillant i importants del país. Amb ell, a La Casa Penya, es parlarà i reflexionarà sobre _La Sonata del Bosque_, el seu millor llibre segons el mateix autor. A més, la seua visita servirà per a aprofundir també en les emocions que evoquen la naturalesa i la vida i que a través del llenguatge és possible immortalitzar en el temps.

Per a participar cal inscriure's prèviament mitjançant el següent formulari, ja que l'aforament del centre és limitat: [https://docs.google.com/forms/d/e/1faipqlsfhoty4jy8q4po6xdluxceshrpe4kdc7orbijzr\_\_a2vpijig/viewform](https://docs.google.com/forms/d/e/1faipqlsfhoty4jy8q4po6xdluxceshrpe4kdc7orbijzr__a2vpijig/viewform). Amb esta nova iniciativa es busca fomentar des del centre d'educació i voluntariat ambiental de la Marjal d’Almardà la immersió literària, l'aprenentatge i la reflexió col·lectiva sobre la naturalesa.

![](/media/vdmpt2pr/encuentroliterarioagro_c.jpg?width=385&height=545&mode=max)

*   [](http://www.facebook.com/sharer.php?u=https://aytosagunto.es/va/actualitat/trobada-literaria-amb-el-naturalista-joaquin-araujo-a-la-casa-penya/ "Facebook")
*   [](http://twitter.com/share?url=https://aytosagunto.es/va/actualitat/trobada-literaria-amb-el-naturalista-joaquin-araujo-a-la-casa-penya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/trobada-literaria-amb-el-naturalista-joaquin-araujo-a-la-casa-penya/ "Linked In")
*   [](mailto:?body=https://aytosagunto.es/va/actualitat/trobada-literaria-amb-el-naturalista-joaquin-araujo-a-la-casa-penya/)